Berlingske Tidende, 1788-12-05
Den 12te November kom Hans Kongelige Høihed Kronprindsen med den commanderende Feldtmarskal Hans Durchlauchtighed Prinds Carl af Hessen og Søn Prinds Friderich, tilligemed heele Armeen og al Bagage tilbage fra Sverrig, over Svinesund til Norge. Med næsten lige Antal og samme 10000 Mand, hvormed Anføreren trængte ind i Sverrig igjennem Veie og Defileer, man hidindtil har troet inpassable for Tropper, kom Han tilbage, uagtet Veiret ved Jndmarchen var ualmindelig slet, og Veiene derved næsten ufremkommelige. Jkke meere end 1 Officeer og 60 Mand ere døde i alt, og nogle faa saarede og syge, indbegreben Lieutenant Tellequist og 5 Mand, som faldt ved den ærefulde Affaire ved Qvistrum, hvor General Hierta og Oberste Tranfeldt med henimod 800 Svenske maatte give sig uden Vilkaar til Fanger, efter det tapperste Modværge og et Forliis af endeel Døde og Blesserede, til 1800 Norske, som allene vare tilstede ved Slaget, uagtet de Svenskes fordeelagtige Postering bag et Brystværn, en strid Elv, under høie og i deres Tanker inaccessible Fielde, som de Norske vadede over og bestege med uforfærdet Mod, og uagtet de Svenske havde en Haubitz og 9 svære Kanoner, men de Norske ikkun 14 Amusetter. Alle Tropperne ere raske og modige, saa at man seer, Armeen ikke er bortsmeltet, som uretteligen er u spredet. J 7 Uger var Armeen fraværende, og i de første 14 Dage har den bemægtiget sig Strømstads Bye og befæstning, Uddewalla og Kong elf med den demolerede Baghuus Fæstning, Kmal og Wennersborg, hvor Hr. Generalmajor v. Mansbach, som commanderede den Expedition, forefandt betydelige Magaziner. Dette, som udgjør hele Baghuus Lehn, en Deel af Dalerne og Wærmeland, beløber sig til meere end 150 Qvadrat Mile, og om de store Magter, Storbritannien og Preussen, ikke havde ved Deres Megling bevirket Vaabenstilstand for Kongen af Sverrig, var Gothenborg formodentlig bleven tagen, da Armeen ikkun stod 1 3/4 Miil fra Byen, og havde allerede forskandset sig i Baghuus Fæstning ved at have passeret den store Gotha Elv, de Svenske troede umueligt for de Norske at komme over, efterdi de havde nedbrudt Broerne og borttaget alle Flaader og Redskabe. – J Stilstandstiden blev afsendt, uden Bedækning, fra Norge, Feldt Lazarettet, Provisioner for Hovedqvarterret, en Deel af Officerernes Bagage og noget Proviant fra Frederichstad til Uddewalla, og de 10 ved Qvistrum erobrede Kanoner fra Uddewalla til Frederichstad, men bleve tagne af de Svenske ved selve Landet indenskiers, tvertimod al Folkeret, og blant andet de chirurgiske Jnstrumenter udsatte til offentlig Skue i Gothenborg, med den latterlige Fortælling til den blinde Mængde, at de vare Tortur Redskabe, som Feldtmarskallen Prinds Carl havde medbragt for at pine de Svenske til en eller anden Opdagelse og Bekiendelse. Gode Gud, at yttre saadant mod denne dydige og menneskekierlige Feldtherre i dette oplyste Seculo! at giengielde med saadan Digt Hans og Undergivnes milde Adfærd mod alle Svenske, da ingen blev foruroliget, alt betalt med rede Penge, og de Svenske Jndbyggere med Taarer toge Afskeed med de Norske, man maae henregne saadanne Optrin til Barbariets tykkeste Mørke, lee, ja ynkes over den lettroende Hob, og over det svage Jndfald. - Da Stilstanden udrandt, blev den ved Høistbemeldte 2de Magters Mediation forlænget til 15de Maji 1789 med Anmodning til Hs. Kongelige Høihed Kronprindsen og Feldtmarskallen Prinds Carl, at lade den norske Armee vacuere det indtagne svenske Territorium, som blev bevilget under Sammes Garantie at betale Beløbet af de forbemeldte urettelig tagne Sager og restituere Kanonerne, hvilke sidste derpaa bleve af Hr. Feldtmarskallen, paa Kongen af Sverrigs ved den engelske Minister Hr. v. Elliot gjorde Anmodning, igjennem Hs. Kongel. Høihed Kronprindsen, til Beviis paa Agtelse og Venskab, overladte Hs. Majestæt Kongen af Sverrig som en Present. Da den norske Armee rykkede op fra Uddewallafor at marchere tilbage, lod Feldtmarskallen giøre alle Disposttioner, ligesom om Fienden med sin hele Magt kunne vove et Angreb, og hindre Marchen. Han besatte alle Poster, og bag Uddewalla posterte 8 Eskadroner, 600 Jægere og 6 Batailloner samt 3 Batterier, og da hele Armeen saaledes var posteret paa fortræffeligste Maade, gave alle Batterier, og hele Armeen 3 Salver som Victoria=Skud med et tredobbelt Hurra=Raaben af Tropperne. Den Engelske medierende Minister, Hr. von Elliet, var nærværende ved denne ærefuldt Scene, og kunne ikke noksom beundre Artilleriets og Armeens fortræffelige Disposition og de ypperlige Troppers Munter, hed og Orden. Jsær hørte man denne Minister at giøre Hs. Kongel. Høihed Kronprindsen og Hs. Durchl. Prindsen af Hessen de største Complimenter i Anledning af Troppernes roesværdige Forhold mod Jndvaanerne, der selv yttrede de meest smigrende Vidnesbyrd om disse krække Krigsfolks beskeede ne og redelige Behandling med dem. Det er desuden notorisk, at Feldtmarskallen, der falskeligen er beskyldt for at have hævet svære Afgifter i Penge og Fourage, aldrig har brugt de Rettigheder, Han i saa Henseende kunne paaberaabe Sig; men har, som meldt, ladet alt det Leverede betale med red Penge. Det er nu at formode, ligesom det er at ønske for Menneskeligheden, at den bevirkede Vaabenstilstand maatte aabne Vei til en almindelig Fred imellem de krigførende Magter.